text: 3.
  
  Collation du droit de patronage sur l'église de Reckheim aux religieuses de ce lieu.
  
  6 Novembre 1261.
  Universis praesentes litteras inspecturis, Wilhelmus, vir nobilis de Bronckhorst, cognoscere veritatem. Notum vobis esse volumus, quod nos, pro nostrâ et antecessorum animabus, jus patronatûs ecclesiae beati Petri, quae parochialis est in villâ nostrâ de Reckhem, cum omnibus suis pertinentiis, sicut ad nos ex haereditariâ successione spectare dignoscitur, de voluntate et consensu Gislemberti, fratris nostri, in perpetuam elimosinam contulimus claustro sororum de Reckhem, liberaliter et devote, et in manus religiosi viri domini Johannis, abbatis Cornely montis reportavimus et resignavimus absolutè; ita tamen quod, post cessionem vel decessum investiti, supradictae ecclesiae fructûs ejusdem in augmentationem praebendarum sororum praedictarum integraliter convertetur. Ut autem praemissa permaneant inconvulsa, nos praesentem scedulam sigillo nostro fecimus roborari; et ego Geislembertus memoratus, quia sigillum proprium non habeo, sigillo fratris mei praedicti fui contentus. Huic collationi interfuerunt frater Ludolphus, Joannes praepositus, AEgidius, Reynoldus, Joannes, sacerdotes et canonici ecclesiae montis Cornely, Godefridus villicus de Vuydecoven, Arnoldus, Henricus et alii complures. Actum anno domini millesimo ducentesimo sexagesimo primo. Dominica infra omnium sanctorum.
  
  Extrait d'un régistre des coutumes de Reckheim.